Os meskhi u meskhetas (en turco Ahıska Türkleri, en idioma cheorchián მესხეთის თურქები, Meskhetis t'urk'ebi) son os habitants musulmans que i heba antes de 1944 en a rechión de Meskh (sudueste de Cheorchia, a lo canto d'a muga con Turquía). Yeran d'os grupos etnicos carapapakh, kurdo u chechén, u de faccions islamizatas d'o pueblo armenio (hamxenis) u cheorchián, y fuoron deportatos por as autoridatz sovieticas ta Uzbequistán. En os anyos de deportación en Uzbequistán desembolicoron una conciencia etnica común y encomenzoron a definir-sen como turcos meskhi. Actualment charran una luenga turquica. Son mayoritariament musulmans sunnitas seguidors d'a escuela Hanafí, pero con una minoría de xiitas.